Diari Oficial de la Generalitat Valenciana


Sumari del DOGV 4396, del 11-12-2002 (2002/12946)

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Medi Ambient i la Comunitat Valenciana, sobre actuacions derivades del Pla Nacional de Recuperació de Sòls Contaminats 1995-2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/12717


Data del document
:   19-11-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * contaminació del sòl
    * cooperació administrativa

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Medi Ambient i la Comunitat Valenciana, sobre actuacions derivades del Pla Nacional de Recuperació de Sòls Contaminats 1995-2005. [2002/12724]
  
Subscrit, després de la tramitació prèvia reglamentària, entre el Ministeri de Medi Ambient i la Comunitat Valenciana, el 20 de setembre de 2002, un Conveni Marc de col·laboració sobre actuacions derivades del Pla Nacional de Recuperació de Sòls Contaminats 1995-2005, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0720/2002, i que figura com a annex d'esta resolució.
  
València, 19 de novembre de 2002.- La subsecretaria del Secretariat del Govern i Relacions amb les Corts: Amparo Koninckx Frasquet.
  
CONVENI DE COL·LABORACIÓ ENTRE EL MINISTERI DE MEDI AMBIENT I LA COMUNITAT VALENCIANA SOBRE ACTUACIONS DERIVADES DEL PLA NACIONAL DE RECUPERACIÓ DE SÒLS CONTAMINATS 1995-2005
  
Madrid 20 de setembre de 2002
  
REUNITS
  
D'una part, el senyor Jaume Matas i Palou, ministre de Medi Ambient, càrrec per al qual va ser anomenat per Reial Decret 561/2000, de 27 d'abril. En virtut de les facultats conferides per la D.A. tretzena, en relació amb l'article 6, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, introduït per la Llei 4/1999, de 13 de gener.
  
D'una altra part, el senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, de 22 de maig, del president de la Generalitat Valenciana, en representació d'esta i expressament facultat per a este acte per Acord del Consell de data 27 d'agost de 2002.
  
Ambdós parts tenen i es reconeixen capacitat legal per a formalitzar el present conveni i a l'efecte
  
EXPOSEN
  
I. Amb data 27 de febrer de 1995 va ser subscrit un Conveni Marc entre el suprimit Ministeri d'Obres Públiques, Transports i Medi Ambient i la Comunitat Valenciana sobre actuacions derivades del Pla Nacional de Recuperació de Sòls Contaminats 1995-2005 (PNRSC), aprovat per Consell de Ministres de 17 de febrer de 1995.
  
En el text d'este Conveni Marc s'establien les condicions bàsiques de col·laboració entre ambdós institucions per a finançar les actuacions encaminades a la consecució dels objectius marcats en dit Pla i també es regulaven els criteris generals per al seu finançament a càrrec dels Pressuposts Generals de l'Estat.
  
II. D'acord amb l'article 32.1.6 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, correspon a la Generalitat Valenciana, en el marc de la legislació bàsica de l'Estat i en els termes que la mateixa establisca, el desenrotllament legislatiu i l'execució en matèria de protecció del medi ambient, sense perjuí de les facultats de la Generalitat Valenciana per a establir normes addicionals de protecció, en els termes previstos en l'article 149.1.23 de la Constitució.
  
Les competències de la Generalitat Valenciana en matèria de medi ambient estan conferides a la Conselleria de Medi Ambient, d'acord amb el Decret 7/2000, de 22 de maig, del president de la Generalitat Valenciana, pel que assigna a la Presidència i a les Conselleries determinades competències.
  
III. Per Reial Decret 758/1996, de 5 de maig, es van reestructurar els Departaments ministerials i es va crear el Ministeri de Medi Ambient. Este departament va assumir les competències corresponents a la Secretaria d'Estat de Medi Ambient i Vivenda, atribuïdes fins eixe instant al Ministeri d'Obres Públiques, Transports i Medi Ambient, amb excepció de les relatives a Vivenda i Urbanisme, així com les competències d'Obres Hidràuliques i les Confederacions Hidrogràfiques.
  
IV. Després de sis anys de vigència del Conveni Marc, ambdós parts coincidixen en la necessitat de substituir-lo a fi d'aconseguir una major eficàcia en el seu desenrotllament, agilitzant el procés de transferències des del MIMAM per les inversions realitzades en esta matèria.
  
V. Així mateix, en compliment dels articles 27 i 28 de la Llei 10/1998, de 21 d'abril, de Residus, els causants de la contaminació d'un emplaçament o, subsidiàriament, els posseïdors d'eixe terreny estan obligats a recuperar-lo. Ambdós Administracions coincidixen en la importància d'exigir que els contaminants facen front a la seua responsabilitat, aportant medis tècnics i econòmics.
  
VI. Al mateix temps, encara que es tracte de terrenys de titularitat privada, la citada Llei possibilita que per a l'acció de descontaminació es puguen atorgar incentius econòmics per part de les Administracions a estes actuacions, en determinades condicions que cal és establir.
  
Per això, amb la finalitat d'aconseguir un major perfeccionament i agilitat en el desenrotllament i execució de les actuacions en matèria de sòls contaminats i en substitució del Conveni Marc de 27 de febrer de 1995, ambdós parts subscriuen el present Conveni de col·laboració, d'acord amb les següents
  
CLÀUSULES
  
Primera. Objecte del conveni
  
És objecte del present Conveni establir les condicions bàsiques per a la col·laboració entre el Ministeri de Medi Ambient i la Generalitat Valenciana, a través de la Conselleria de Medi Ambient, en el finançament de les investigacions preliminars, reconeixements en detall, redacció de projectes i execució de les obres de descontaminació d'emplaçaments contaminats, com també el control i seguiment de les seues característiques, una vegada que s'han dut a terme les actuacions de recuperació.
  
Segona. Actuacions a realitzar
  
La relació de les actuacions a realitzar serà proposada per la Conselleria de Medi Ambient de la Generalitat Valenciana per a la seua aprovació, per ambdós parts, en les reunions de la Comissió Bilateral de Seguiment que es definix en la Clàusula Sexta del Conveni, quedant esta reflectida en el seu ANNEX I.
  
Per a determinar les actuacions a realitzar s'haurà de tindre en compte, principalment, el risc que suposa cada un dels emplaçaments, en base a la toxicitat dels contaminants, la possibilitat de desplaçament d'estos i l'existència de receptors, segons el seu posterior ús una vegada descontaminat.
  
La Comissió Bilateral de Seguiment, a proposta de la Conselleria de Medi Ambient de la Generalitat Valenciana, podrà modificar la relació d'actuacions reflectides en l'Annex I suprimint alguna de les actuacions previstes o afegint d'altres distintes a les programades per a cada any a fi d'adaptar-la a les necessitats d'actuació urgent derivades de circumstàncies d'interés social que pogueren produir-se.
  
L'any pressupostari 2002, les actuacions a assumir pel present Conveni de Col·laboració, cofinançades a càrrec del Pressupost del Ministeri de Medi Ambient i de la Conselleria de Medi Ambient, es recullen en l'Annex II.
  
Així mateix, s'eliminaran en revisions anuals aquells emplaçaments, que, conforme a l'article 27.1. de la Llei 10/1998, de 21 d'abril, de Residus, es declare que han deixat d'estar contaminats.
  
Tercera. Finançament
  
El Ministeri de Medi Ambient i la Conselleria de Medi Ambient de la Generalitat Valenciana finançaran conjuntament al 50% les actuacions de recuperació de sòls contaminats a realitzar a la Comunitat Valenciana durant la vigència del Pla Nacional de Recuperació de Sòls Contaminats 1995-2005.
  
El dit finançament es farà a càrrec dels seus respectius pressuposts, segons les disponibilitats pressupostàries de cada una d'elles, o canalitzant recursos del Fons de Cohesió. Per la seua banda, la Conselleria de Medi Ambient podrà canalitzar finançament de procedència municipal o de qualsevol organisme de la Comunitat Valenciana per a integrar en el seu 50%.
  
El total de les actuacions de recuperació de sòls contaminats a la Comunitat Valenciana s'estima en 1.565.136.719 ptes. (42.366.663,13 Euros) en els exercicis compresos entre l'any 2002 i el 2005, amb la següent distribució d'anualitats:
  
Any 2002: 698.918.846 PTA / 4.274.867,56 euros
  
Any 2003: 923.469.109 PTA / 3.005.060,52 euros
  
Any 2004: 607.907.025 PTA / 3.005.060,52 euros
  
Any 2005: 919.103.580 PTA / 3.005.060,52 euros
  
Les actuacions es duran a terme per la Conselleria de Medi Ambient a càrrec de l'aplicació pressupostària 58.05.434.86.4 ?Inversions reals- dels Pressuposts de la Generalitat Valenciana per a cada exercici pressupostari, a través dels corresponents expedients de contractació de projectes i obres. En conseqüència, la firma del present conveni no genera obligacions econòmiques directes per a la Generalitat Valenciana, ja que tals obligacions derivaran de la firma dels mencionats contractes.
  
El Ministeri de Medi Ambient aportarà el 50% de l'import corresponent a la totalitat del gasto efectuat per la Conselleria de Medi Ambient en cada anualitat, a càrrec de la partida pressupostària 40.81.552E.337 dels Pressuposts Generals de l'Estat.
  
Partint de les previsions totals establides en l'apartat tercer de la present clàusula, l'aportació total del Ministeri s'estima en 9.241.725.921 PTA (6.645.024,56 euros), amb el següent desglossament per anualitats:
  
Any 7503 579.235.057 PTA / 2.137.433,78 euros
  
Any 0643 225.636.000 PTA / 1.502.530,26 euros
  
Any 2964 214.684.000 PTA / 1.502.530,26 euros
  
Any 8347 098.819.000 PTA / 1.502.530,26 euros
  
No obstant això, les quantitats estimades podran ser ajustades, al començament de cada exercici, per la Comissió Bilateral de Seguiment a què es referix la Clàusula Sexta del Conveni, a fi de determinar la inversió definitiva a realitzar en eixe any per cada una de les parts en execució del Pla.
  
El Ministeri de Medi Ambient, tan prompte com puga disposar del pressupost de l'exercici corresponent, transferirà a la Conselleria de Medi Ambient de la Generalitat Valenciana la quantitat acordada devent esta justificar, com a molt tard el dia 1 de desembre de cada any, la quantitat total invertida en eixe exercici. Si el 50% de la quantitat invertida és inferior a la quantitat transferida en eixe any pel Ministeri, la diferència existent es considerarà com lliurament a compte d'este per a l'anualitat següent. Si el 50% de la quantitat invertida és superior a la quantitat transferida pel Ministeri, la diferència existent es compensarà per este en l'anualitat o en les anualitats següents, segons les seues disponibilitats pressupostàries en cada exercici, procedint, arribat el cas, a realitzar les modificacions pressupostàries que resulten necessàries.
  
Si la Conselleria de Medi Ambient no justificara en eixe termini la quantitat total invertida, sense perjuí de les actuacions que es puguen realitzar respecte de les quantitats avançades, l'anualitat de l'exercici següent es podrà transferir a l'exercici immediatament posterior, excepte que, conforme a la clàusula novena, es tracte de l'últim exercici, en este cas quedarà alliberat tot compromís econòmic.
  
Quarta. Aportació de fons privats
  
La declaració d'un sòl com a contaminat comporta l'obligació, previ requeriment de la Conselleria de Medi Ambient de la Generalitat Valenciana, dels causants de la contaminació de realitzar les actuacions necessàries de neteja i recuperació, anant a càrrec dels mateixos els costs ocasionats per les dites actuacions.
  
Estes actuacions es podran dur a terme bé per mitjà d'acords voluntaris subscrits entre els obligats a realitzar les dites operacions i autoritzats per la Conselleria de Medi Ambient de la Comunitat Valenciana, bé per mitjà de convenis de col·laboració celebrats entre aquells i esta en els quals es podran concretar incentius econòmics que servisquen d'ajuda per a finançar els costs de neteja i recuperació dels sòls contaminats a condició que les possibles plusvàlues que, com a conseqüència de dites actuacions, puguen adquirir els sòls revertisquen, en la quantia subvencionada, a favor de l'administració o Administracions Públiques que hagen finançat les citades ajudes. Per a això s'arbitraran, en cada cas, els mecanismes necessaris que garantisquen la devolució de la quantitat aportada de fons públics, de la qual cosa es donarà compte a la Comissió Bilateral de Seguiment d'este Conveni de Col·laboració. Les quantitats revertides seran preferentment emprades en noves actuacions dirigides a la descontaminació de sòls.
  
La Conselleria de Medi Ambient de la Generalitat Valenciana fixarà les actuacions a realitzar en l'exercici, les quals, una vegada ratificades per la Comissió Bilateral de Seguiment del Conveni, s'inclouran en l'annex II amb indicació de l'ajuda que s'aporta a cada actuació. Les referides ajudes públiques que, en cap cas, podran superar el 50% del cost de l'operació i que es finançaran a parts iguals entre el Ministeri de Medi Ambient i la Conselleria de Medi Ambient de la Generalitat Valenciana, s'atorgaran prioritzant les actuacions en funció del risc avaluat en cadascun dels emplaçaments.
  
En el cas que les operacions de neteja i recuperació de sòls no es realitzen pels obligats a fer-ho, es podrà procedir a l'execució subsidiària per compte de l'infractor i a la seua costa, tal com disposa l'article 36.3 de la Llei 10/1998, de 21 d'abril, de Residus.
  
Quinta. Accés als fons de cohesió
  
El Ministeri de Medi Ambient, assumint el compromís contret per l'antiga Secretaria d'Estat de Medi Ambient i Vivenda, en el marc de l'acord adoptat pel Consell de Política Fiscal i Financera de 21 de novembre de 1994, es compromet a presentar al Fons de Cohesió projectes, en emplaçaments el terreny del qual siga de titularitat pública, gestionats per la Conselleria de Medi Ambient de la Generalitat Valenciana, que resulten conformes al PNRSC i als requeriments compresos en el Reglament (CE) número 1. 164/94, del Consell, de 16 de maig, pel qual es crea l'esmentat Fons. Els projectes de l'Annex I que resulten seleccionats per a ser presentats al Fons de Cohesió i escollits per la Unió Europea per a tal finançament, seran objecte d'un acord específic entre les parts d'este Conveni i el Ministeri d'Hisenda. L'esmentat acord té la finalitat exclusiva de garantir el necessari seguiment financer i la responsabilitat de les Administracions enfront del Fons de Cohesió.
  
La Conselleria de Medi Ambient de la Generalitat Valenciana es compromet, per a aquells projectes que siguen subvencionats pel Fons de Cohesió, a complir el que preceptua el citat Reglament (CE) i en els annexos a la Decisió de la Comissió Europea, en particular pel que fa a la devolució de les quantitats que pogueren haver sigut abonades indegudament per error o incompliment del que estipula la decisió corresponent.
  
El percentatge del pressupost d'estos projectes no finançat pel Fons de Cohesió, serà assumit al 50% per cada una de les parts del Conveni de Col·laboració.
  
Sexta. Comissió bilateral de seguiment
  
Es constituirà una Comissió Bilateral de Seguiment d'este Conveni de Col·laboració, que es reunirà, com a mínim, dos vegades a l'any: una al començament de l'exercici per a fixar la inversió final al llarg d'ell, i les actuacions que integraran l'Annex II, i una altra en els últims mesos de l'any per a fer balanç de les actuacions dutes a terme i programar inicialment l'actuació de l'any següent. Es podran celebrar reunions addicionals a sol·licitud d'alguna de les parts.
  
La comissió estarà formada pels membres següents:
  
Presidents: El director general de Qualitat i Avaluació Ambiental, del Ministeri de Medi Ambient, i la directora general d'Educació i Qualitat Ambiental, de la Conselleria de Medi Ambient de la Generalitat Valenciana. La Presidència s'exercirà per torns rotatoris de sis mesos de duració cada un, pels càrrecs abans indicats. El càrrec que no exercisca la Presidència exercirà la Vicepresidència. En el primer semestre de vigència del Conveni, la Presidència serà assumida pel director general de Qualitat i Avaluació Ambiental del Ministeri de Medi Ambient.
  
Vocals: Un representant del Ministeri de Medi Ambient i un representant de la Conselleria de Medi Ambient de la Generalitat Valenciana, actuant un d'ells de secretari, de forma rotatòria per períodes de sis mesos. També assistirà un representant del Delegat del Govern en la Comunitat.
  
Es podran designar per cada una de les parts d'este Conveni de Col·laboració suplents dels membres de la Comissió quan els seus titulars no puguen assistir a les reunions. També podran assistir a les reunions de la Comissió aquells tècnics que la pròpia Comissió Bilateral de Seguiment jutge convenient.
  
Les funcions de la Comissió seran les següents:
  
a) Elevar als òrgans superiors les modificacions en els annexos que es pogueren produir de conformitat amb el que estableix la clàusula segona del present Conveni.
  
b) Tindre coneixement dels emplaçaments contaminats sobre els quals la Conselleria de Medi Ambient de la Generalitat Valenciana ha programat actuar prioritàriament, així com definir anualment, si és procedent, l'aportació econòmica de cada una de les parts.
  
c) Analitzar els projectes de descontaminació sobre els quals es va a actuar.
  
d) Interpretar, en cas de dubte, el contingut del present Conveni de Col·laboració i, en conseqüència, proposar les decisions oportunes sobre les variacions o canvis aconsellables en l'execució de cada un dels projectes o obres.
  
e) El seguiment del programa d'actuacions del Conveni de Col·laboració proposant a les respectives Administracions les variacions que es consideren precises. A l'efecte, la Conselleria de Medi Ambient de la Generalitat Valenciana informarà els membres de la Comissió de l'evolució dels projectes i de les obres en execució.
  
Sèptima. Contractació
  
Els òrgans competents de la Conselleria de Medi Ambient de la Generalitat Valenciana contractaran, d'acord amb la normativa vigent, els projectes i les obres de descontaminació dels sòls de titularitat pública que figuren en l'Annex II adjunt al present Conveni de Col·laboració.
  
L'obtenció de les autoritzacions o permisos per a accedir als terrenys de titularitat pública per a la realització dels projectes i execució de les obres, així com els gastos inherents a això, seran responsabilitat de la Conselleria de Medi Ambient de la Generalitat Valenciana.
  
En el cas de terrenys de titularitat privada que figuren en l'Annex II, adjunt al present Conveni de Col·laboració, els causants de la contaminació o, subsidiàriament, per este orde, els posseïdors o propietaris no posseïdors, contractaran les actuacions de descontaminació, que hauran d'haver sigut autoritzades prèviament per la Conselleria de Medi Ambient de la Generalitat Valenciana.
  
Es formalitzarà un document en què es detalle la quantitat a finançar per la Comunitat Autònoma. En este document, els causants de la contaminació hauran de garantir la devolució a la Conselleria de Medi Ambient de la Generalitat Valenciana de la quantitat finançada.
  
L'obtenció de les autoritzacions o llicències per a l'execució de les obres, així com els gastos inherents a això, serà responsabilitat dels causants de la contaminació o, subsidiàriament, per este orde, dels posseïdors o dels propietaris no posseïdors.
  
La Conselleria de Medi Ambient de la Generalitat Valenciana assumirà la direcció, control i seguiment de les actuacions el cost de la qual formarà part del pressupost d'execució.
  
Octava. Naturalesa del conveni
  
El present Conveni de Col·laboració posseïx naturalesa administrativa, regint en la seua interpretació i desenrotllament l'ordenament jurídic administratiu. Per al coneixement de qualsevol qüestió litigiosa que poguera sorgir en l'aplicació del present Conveni de Col·laboració serà competent la jurisdicció contenciosa administrativa, en els termes que establix l'article 8.3 de la Llei de Règim Jurídic de les Administracions Públiques i del Procediment Administratiu Comú. El present Conveni queda fora de l'àmbit d'aplicació del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, aplicant-se, no obstant això, els principis d'esta llei per a resoldre dubtes i llacunes que es pogueren presentar.
  
Novena. Vigència
  
El present Conveni entrarà en vigor a partir de l'exercici 2002 i els tres següents fins a la data de finalització del Pla Nacional de Recuperació de Sòls Contaminats indicat en la part seua Expositiva Primera.
  
Deu. Causes d'extinció
  
El present Conveni de Col·laboració s'extingirà, a més de la prevista en la clàusula novena, per les causes següents:
  
a) Si resultara impossible la realització de les obres objecte d'este Conveni de Col·laboració.
  
b) Si al llarg del seu període de duració es produïren circumstàncies que feren impossible o innecessària la realització de les actuacions previstes.
  
c) L'incompliment de les clàusules del present Conveni de Col·laboració per qualsevol de les parts.
  
Les actuacions en curs, en cas d'extinció, es finançaran en la mesura en què s'hagueren executat.
  
Estes causes de resolució hauran de ser apreciades per la Comissió Bilateral de Seguiment del present Conveni de Col·laboració.
  
Onze. Publicació del conveni
  
El present Conveni de Col·laboració es publicarà en el Boletín Oficial del Estado i en el Diari Oficial de la Generalitat Valenciana.
  
El Ministre de Medi Ambient: Jaume Matas Palou.
  
El conseller de Medi Ambient: Fernando Modrego Caballero.
  
ANNEX I
  
Actuacions programades per al període 2002-2005 a cofinançar entre el Ministeri de Medi Ambient i la Conselleria de Medi Ambient de la Generalitat Valenciana
  
A iniciativa de la Conselleria de Medi Ambient
  
Investigació detallada
  
d'emplaçaments contaminats 0 PTA.
  
Projectes de recuperació
  
d'emplaçaments 589.260.691 PTA
  
Obres de recuperació
  
d'emplaçaments contaminats 7.040.568.096 PTA
  
Control de les obres 0 PTA
  
 ????????????-
  
Suma 0.762.697.701 PTA
  
A iniciativa de particulars
  
Obres de recuperació
  
d'emplaçaments contaminats 0 PTA
  
Control de les obres 0 PTA
  
 ????????????-
  
Suma 0 PTA
  
Previsió total 3.026.751.253 PTA
  
Anualitats que es comprometen:
  
- Any 0309 892.774.114 PTA
  
- Any 3213 066.510.000 PTA
  
- Any 1101 713.928.000 PTA
  
- Any 1713 885.907.000 PTA
  
ANNEX II
  
Actuacions programades per a l'any 2002 a cofinançar entre el Ministeri de Medi Ambient i la Conselleria de Medi Ambient de la Generalitat Valenciana
  
A iniciativa de la Conselleria de Medi Ambient
  
Investigació d'emplaçaments contaminats 0 PTA
  
Projectes de
  
recuperació d'emplaçaments 44.404.275 PTA
  
Obres de recuperació
  
d'emplaçaments contaminats 451.336.204 PTA
  
Control i seguiment
  
d'emplaçaments descontaminats 0 PTA
  
 ????????????-
  
Suma 958.912.343 PTA
  
Total any 2768 267.221.114 PTA